แลคตาซอย บุกตลาดนมถั่วเหลืองเต็มพิกัด เปิดตัว Paper Planes เป็นพรีเซนเตอร์ใหม่ ตั้งเป้าปีนี้ยอดขายโต 5 - 8%
รู้หรือไม่ว่า “แลคตาซอย” เตรียมลงทุนเพิ่มพื้นที่คลังสินค้า เพื่อตอบสนองร้านค้ารายย่อยทั่วประเทศ   โดยเดินหน้าปรับเปลี่ยนเครื่องจักรรุ่นใหม่ ในโรงงานผลิตที่ จ.ปราจีนบุรี วางเป้าเพิ่มกำลังการผลิตจากเดิมอีก 300 ล้านกล่องต่อปี รองรับการเติบโตของตลาด ทั้งในประเทศและอินโดไชนา 
6 ก.พ. 2566

แลคตาซอย x ลงทุนแมน
แลคตาซอย บุกตลาดนมถั่วเหลืองเต็มพิกัด เปิดตัว Paper Planes เป็นพรีเซนเตอร์ใหม่ ตั้งเป้าปีนี้ยอดขายโต 5 - 8%
รู้หรือไม่ว่า “แลคตาซอย” เตรียมลงทุนเพิ่มพื้นที่คลังสินค้า เพื่อตอบสนองร้านค้ารายย่อยทั่วประเทศ
โดยเดินหน้าปรับเปลี่ยนเครื่องจักรรุ่นใหม่ ในโรงงานผลิตที่ จ.ปราจีนบุรี วางเป้าเพิ่มกำลังการผลิตจากเดิมอีก 300 ล้านกล่องต่อปี รองรับการเติบโตของตลาด ทั้งในประเทศและอินโดไชนา
พร้อมรุกตลาดนมถั่วเหลืองต้นปี เปิดแคมเปญใหม่ คว้าตัวศิลปินสุดฮอต “เปเปอร์ เพลนส์” นั่งแท่นพรีเซนเตอร์พร้อมทำเพลงประกอบหนังโฆษณา “แลคตาซอย 125 มิลลิลิตร”
เพื่อมุ่งสร้างการจดจำแบรนด์แลคตาซอย ตอกย้ำผู้นำตลาดนมถั่วเหลืองของไทย 
และตั้งเป้าปีนี้ ยอดขายเติบโตประมาณ 5-8%
คุณมัลลิกา จิรพัฒนกุล ผู้จัดการใหญ่ฝ่ายขาย บริษัท แลคตาซอย จำกัด ผู้ผลิตและจำหน่ายเครื่องดื่มนมถั่วเหลืองแลคตาซอย เปิดเผยว่า..
ภาพรวมธุรกิจแลคตาซอยในปีที่ผ่านมา มีอัตราการเติบโตอย่างต่อเนื่อง
โดยปี 2565 มียอดขาย 10,614 ล้านบาท เติบโต 3.12% เมื่อเทียบกับยอดขายปี 2564 โดยแบ่งเป็นยอดขายในประเทศ 80% และต่างประเทศ 20%
การเติบโตดังกล่าว เป็นผลมาจากความไว้วางใจของผู้บริโภค ที่มีต่อผลิตภัณฑ์แลคตาซอย และการรักษาโครงสร้างราคาขายที่เหมาะสมในช่วงเวลาที่ผ่านมา
รวมไปถึงการออกผลิตภัณฑ์ใหม่ การจัดแคมเปญและกิจกรรมส่งเสริมการขายทั่วประเทศอย่างต่อเนื่อง 
และคาดว่าในปีนี้ จะสามารถทำยอดขายเติบโต 5-8%
แล้วทิศทางการดำเนินธุรกิจของแลคตาซอยในปี 2566 นี้เป็นอย่างไร ?
บริษัทฯ มีแผนการขายในประเทศ ควบคู่ไปกับการขายต่างประเทศ 
โดยประเทศที่เป็นกลุ่มเป้าหมาย คือ กลุ่มประเทศอินโดไชนา
ส่วนการขายในประเทศไทย ยังคงผ่านช่องทางหลัก โดยการกระจายสินค้าผ่านคลังสินค้ากว่า 73 แห่ง ทั่วประเทศ 
ซึ่งบริษัทฯ จะมีการเพิ่มพื้นที่คลังสินค้า เพื่อตอบสนองร้านค้ารายย่อย 
รวมไปถึงการให้ความสำคัญกับการขายผ่านห้างสรรพสินค้าขนาดใหญ่ และร้านค้าปลีก
นอกจากนี้ ยังมุ่งพัฒนาการขายผ่านระบบออนไลน์มากขึ้น มีการปรับโฉมเว็บไซต์ให้ทันสมัย และรองรับระบบการขายแบบ E-Commerce พร้อมกับการจัดทำระบบ CRM อย่างเต็มรูปแบบ
ที่สำคัญ บริษัทฯ มีแผนขยายกำลังการผลิตเพิ่มขึ้นจากเดิมอีก 300 ล้านกล่องต่อปี
โดยลงทุนปรับเปลี่ยนเครื่องจักรรุ่นใหม่ในโรงงานผลิตที่ จ.ปราจีนบุรี เพื่อรองรับการเติบโตของตลาดทั้งในประเทศ และอินโดไชนา พัฒนาปรับเปลี่ยนเครื่องจักรรุ่นใหม่ ทดแทนเครื่องจักรเดิมที่มีกำลังการผลิตไม่สูง
รวมถึงการลงทุนกว่า 150 ล้านบาท เพื่อติดตั้งโซลาร์เซลล์ ในโครงการพลังงานสะอาด คุณมัลลิกากล่าว
ด้านคุณพรรวนา มหาทรัพย์ ผู้จัดการฝ่ายโฆษณาและการตลาดสัมพันธ์ บริษัท แลคตาซอย จำกัด กล่าวว่า..
สำหรับกลยุทธ์การทำตลาดในปีนี้ บริษัทฯ มีแผนทำโฆษณาและประชาสัมพันธ์ทั้งตลาดในประเทศและต่างประเทศ
สำหรับกลยุทธ์การทำตลาดในประเทศ ได้จัดแคมเปญพร้อมเปิดตัวพรีเซนเตอร์ใหม่ ได้แก่ ศิลปินสุดฮอต
“เปเปอร์ เพลนส์” พร้อมทำเพลงประกอบหนังโฆษณา “แลคตาซอย 125 มิลลิลิตร” มุ่งสร้างการจดจำแบรนด์แลคตาซอย
ซึ่งการเลือกใช้มาจากกระแสการตอบรับที่ดีของศิลปินในกลุ่มครอบครัว เด็ก และบุคคลทั่วไป ซึ่งเป็นกลุ่มผู้บริโภคของแลคตาซอยเช่นกัน
ในขณะที่ตลาดต่างประเทศจะให้ความสำคัญกับกลุ่มอินโดไชนา โดยจะเริ่มเข้าไปทำการโฆษณาอย่างจริงจังเพื่อขยายตลาดให้มีมูลค่าสูงขึ้น
ที่สำคัญ ผลิตภัณฑ์แลคตาซอย 125 มิลลิลิตร ไม่มีการลดปริมาณ และยังคงยืนหยัดที่จะบรรจุ 125 มิลลิลิตร เต็มกล่องเช่นเดิม
ซึ่งที่ผ่านมาบริษัทฯ มีแนวทางในการทำตลาดโดยกำหนดราคาขายปลีกที่เหมาะสม เพื่อคำนึงถึงผู้บริโภคให้สามารถซื้อสินค้าได้อย่างเต็มใจ
ที่น่าสนใจคือ แลคตาซอย มีการผลิตสินค้าที่บรรจุเต็มกล่องมาตลอดระยะเวลาหลายสิบปี
และขายในราคาเดิม ไม่มีการลดปริมาณในทุกรายการ
ส่วนราคาของกลุ่มผลิตภัณฑ์นมและนมถั่วเหลืองในตลาดที่มีการปรับตัวสูงขึ้นแล้วนั้น..
หากเปรียบเทียบราคาต่อปริมาณบรรจุของสินค้า 
เรายังคงมั่นใจว่า แลคตาซอยมีราคาที่ดี และคุ้มค่าที่สุดในตลาดนมและนมถั่วเหลือง คุณพรรวนากล่าว
ทั้งนี้ ในช่วงไตรมาส 2 ของปีนี้ บริษัทฯ จะมีการพัฒนาและปรับสูตรของสินค้าบางรสชาติให้มีความสอดคล้องกับความต้องการของผู้บริโภค
รวมถึงการพัฒนาสินค้าในหมวดแลคตาซอย โกลด์ซีรีย์
โดยปัจจุบันผลิตภัณฑ์ของบริษัทฯ ที่ได้รับการตอบรับจากผู้บริโภคและมียอดขายเป็นอันดับต้น ๆ ได้แก่ รสออริจินัล (สูตรต้นตำรับ) คิดเป็นสัดส่วนการขายกว่า 80%
และอีกหลากหลายรสชาติให้ผู้บริโภคได้เลือกดื่ม เช่น รสช็อกโกแลต, ไฮแคลเซียม, งาดำ, ไลท์ผสมคอลลาเจน, กรีนที 
รวมถึงแลคตาซอยไม่หวาน ที่ยังคงได้รับการตอบรับจากผู้บริโภคมาโดยตลอด
อย่างไรก็ดี จากการสำรวจข้อมูลของแลคตาซอย พบว่า ปัจจุบันตลาดนมถั่วเหลือง มีมูลค่าประมาณ 19,000 ล้านบาท โดยแลคตาซอยมีส่วนแบ่งทางการตลาดอยู่ที่ 56%
พูดง่าย ๆ ว่า การบริโภคนมถั่วเหลือง ยังคงเป็นที่ยอมรับจากผู้บริโภค
ด้วยคุณค่าทางอาหารของนมถั่วเหลืองที่อุดมไปด้วยโปรตีน 
ซึ่งมีความจำเป็นต่อการซ่อมแซมส่วนที่สึกหรอของร่างกาย
ที่สำคัญ ยังสอดรับกับกระแสของการบริโภค “แพลนต์เบส (Plant-based)” โปรตีนที่มาจากพืช 
บริษัทฯ จึงมั่นใจว่า ยังคงได้รับการตอบรับจากผู้บริโภคและยังคงสามารถเติบโตได้..